Vinkelvarklies met brusselse spruite | SARIE
Vinkelvarklies met brusselse spruite
Vinkelvarklies met brusselse spruite	deur Herman Lensing
’n Dieet met min koolhidrate het baie voordele, meen gesondheidskenners oor die hele wêreld. Hierdie maklike geregte bevat geen stysel nie, en dis boonop so lekker, jy sal die aartappels of rys nie eens mis nie
Varkvleis en vinkel is uitstekende pasmaats. Die vinkel maak die vleis smaaklik en geurig. Probeer ons Vinkelvarklies met brusselse spruite
• 3 uie, in kwarte gesny
• 1,6 kg varklies op die been (pork belly)
• 15 ml vinkelsaad
• 1 x 300 g-sakkie vars Brusselse spruite
• 45 ml botter, gesmelt
Verhit oond tot 180 °C. Plaas uie en knoffel onderin oondbraaibak. Gooi hoenderaftreksel oor. Plaas varklies bo-op. Geur vel baie goed met sout en peper. Sprinkel vinkel oor en vryf met vingerpunte in die vel in. Plaas oop in oond en oondbraai 1 uur 45 minute. Kyk ná ’n uur of pan dalk droog is en gooi ekstra aftreksel of water by indien nodig. Haal pan uit oond en pak spruite om vleis.
Gooi botter oor spruite en geur met sout en peper. Bak nog 20 – 25 minute of tot spruite sag en varkvleis goudbruin is. Sit warm voor.
Vinkelvarklies met brusselse spruiteFOTO: Donna Lewis
Vra die slagter om kepe van 1 cm uit mekaar in die
varkvleis se vel te maak – dit help dat die geur in die
vleis intrek en die vel lekker bros bak.
Nog in SARIE